SUA va ajuta România să construiască spitale pentru ca "tragedia de la Piatra Neamț să nu se mai repete".
Ambasadorul SUA a transmis condoleanțe pentru tragedia de la Piatra Neamț. Zuckerman spune că SUA ne vor ajuta să construim spitale. Americanii au lăudat intervenția autorităților române.
Americanii sunt șocați de tragedia de la Piatra Neamț și se oferă să ne ajute. Ambasadorul Zuckerman spune chiar că americanii se vor implica în modernizarea spitalelor din România. Cum? De ce? Sunt detalii pe care nu le primim. Doar laude neașteptate pentru Orban și guvernul său. Ambasadorul Zuckerman l-a felicitat pe Prim-ministru pentru răspunsul prompt, profesionist pe deplin, al Guvernului României la această tragedie: "Răspunsul Guvernului este cu atât mai remarcabil, având în vedere presiunea enormă asupra resurselor Guvernului, pe fondul pandemiei Covid-19. Ambasadorul a stabilit cu Prim-ministrul să asiste cu un plan de revizuire și modernizare sau reconstruire a tuturor spitalelor din România, pentru ca o astfel de tragedie să nu se mai întâmple vreodată", sunt cuvintele mari ale ambasadei SUA la București.